Diari Oficial de la Generalitat Valenciana


Sumari del DOGV 5898, del 21-11-2008 (2008/13100)

RESOLUCIÓ de 29 de maig de 2008 de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Nuevos Productos Cerámicos, SA, per a una indústria de fabricació d'argiles atomitzades al terme municipal de Vilafamés.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5898

Data del DOGV
:   21-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13074


Data del document
:   29-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Vilafamés
    * ceràmica
    * empresa privada

RESOLUCIÓ de 29 de maig de 2008 de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Nuevos Productos Cerámicos, SA, per a una indústria de fabricació d'argiles atomitzades al terme municipal de Vilafamés. [2008/13190]  
Vist l'expedient de referència incoat a instàncies de Felipe Camacho Merino, en nom de l'empresa Nuevos Productos Cerámicos, SA, amb CIF A-12512497 i domicili al polígon industrial Vilafamés I, s/n, de Vilafamés (Castelló), s'emet aquesta resolució de conformitat amb els següents  
Antecedents de fet  
Primer. Amb data 5 de novembre de 2007, Felipe Camacho Merino, en representació de la mercantil Nuevos Productos Cerámicos, SA, presenta en la Conselleria de Medi Ambient, Aigua, Urbanisme i Habitatge un escrit en el qual comunica la seua intenció de realitzar una modificació que considera no substancial, consistent en l'ampliació de la planta de cogeneració amb un segon grup turbogenerador de les mateixes característiques que el grup existent.  
A la sol·licitud s'adjunta una memòria justificativa de la modificació com a no substancial.  
Segon. Amb data 16 de novembre de 2007, es requereix a l'empresa la presentació de documentació complementària, la qual s'aporta amb data 5 de desembre de 2007.  
Tercer. Vista la documentació aportada, es comunica que la modificació que es pretén dur a terme es considera no substancial. No obstant això, la modificació proposada implica una sèrie de canvis en l'autorització ambiental integrada concedida, per la qual cosa comporta la necessitat de tramitar una modificació d'ofici de l'esmentada autorització i, conseqüentment, de demanar un informe a l'Ajuntament corresponent com també a qualsevol altre òrgan que es considere convenient.  
Quart. Amb data 18 de febrer de 2008, es rep un informe de l'Ajuntament, en el qual es consideren idònies i suficients les mesures correctores indicades en la memòria per a la modificació proposada.  
Cinqué. Amb data 17 d'abril de 2008, es rep un informe del Servei de Residus Industrials, en el qual es considera adequada la modificació proposada pel que fa a la producció i gestió de residus.  
Així mateix, s'han incorporat els informes emesos pel Servei de Residus Industrials i el Servei de Protecció de l'Ambient Atmosfèric.  
Sisé. Amb data 27 de maig de 2008 es remet el tràmit d'audiència a l'interessat i se'n rep la conformitat a la totalitat del contingut de la modificació.  
Als anteriors fets s'apliquen els següents  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments i, per tant, l'incompliment dels valors límit d'emissió establits en l'instrument d'intervenció ambiental, iniciarà un procediment de modificació d'ofici, en els termes establits en aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Genera  
litat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer. Modificar la Resolució de 30 d'octubre de 2007 per la qual s'atorga autorització ambiental integrada amb data 30 d'octubre de 2007 a l'empresa Nuevos Productos Cerámicos, SA, per a les instal·lacions de fabricació d'argiles atomitzades, ubicades al polígon indutrial Vilafamés I, s/n, de Vilafamés (Castelló), inscrita en el Registre General d'Instal·lacions IPPC de la Comunitat Valenciana amb el número 103-07/AAI/CV.  
La modificació afecta els aspectes següents:   
1. Emissions atmosfèriques  
1.2. Emissions canalitzades  
1.2.1. Valors límit de les emissions canalitzades  
S'inclouen en l'autorització nous focus d'emissió a l'atmosfera:  
Focus Cabal (nm³/h) Contaminants  
Cogeneració núm. 2 73.446 NOx, SO2  
Els valors límit d'emissió per als contaminants emesos per aquest nou focus i la periodicitat de controls per ECMQA són els següents:  
Contaminant Límits emissió Periodicitat  
Nox (expressat com a NO2) 800 mg/Nm³ Triennal  
SO2 200 mg/Nm³ (3) Triennal  
(3) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
2. Soroll  
En el termini de tres mesos, l'empresa haurà d'aportar la documentació corresponent a l'auditoria acústica que s'haurà de realitzar quan s'execute l'ampliació, a fi de comprovar que els nivells de sorolls transmesos per l'activitat compleixen els límits establits per la legislació vigent.  
3. Residus  
3.1. Producció de residus  
La següent taula reflecteix les modificacions en la producció de residus degut a l'ampliació projectada:  
Segon. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
Certificat visat pel tècnic director de l'execució del contingut de la memòria, en el qual s'acredite que les instal·lacions i l'activitat s'ajusten a la memòria presentada i autoritzada, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 de maig de 2008.- El director general per al Canvi Climàtic: Jorge Lamparero Lázaro.